open-index/open-wikipedia-markdown huggingface dataset:
Australian ralli 2018

**Australian ralli 2018** (virallisesti *27. Kennards Hire Rally Australia*) oli rallin maailmanmestaruussarjan kilpailu kaudella 2018. Kilpailu järjestettiin 15.&ndash;18. marraskuuta 2018.
Kilpailun keskuspaikka oli Coffs Harbourissa. Kilpailussa oli 24 erikoiskoetta, joiden yhteispituus oli . Rallin kokonaispituus oli .

## Tulokset

### Power Stage -tulokset

## Lähteet

## Aiheesta muualla
* Rally-Maps.com. erikoiskokeet kartalla
Sebastian Marshall

**Sebastian Marshall** (s. 29. toukokuuta 1988) on brittiläinen kartanlukija. Hänellä on 63 kilpailua MM-tasolla, joista ensimmäinen oli Saksan ralli 2008 ja viimeinen Suomen ralli 2021. Hän on voittanut Irlannin kaksivetoisten mestaruuden vuonna 2010. Marshall on toiminut kartalukijana muun muassa Kris Meekelle ja Hayden Paddonille.

## Lähteet
Keloharju

**Keloharju** on suomalainen sukunimi, joka on muun muassa seuraavilla henkilöillä:

* Matti Keloharju (s. 1965), liiketaloustieteilijä ja rahoituksen professori, Raimo Keloharjun poika
* Raimo Keloharju (1928–2013), kauppatieteen ja tekniikan tohtori, liiketaloustieteen emeritusprofessori
Athis-Val de Rouvre

**Athis-Val de Rouvre** on kunta Pohjois-Ranskassa Ornen departementissa Normandian alueella. Se sijaitsee noin 44 kilometriä Argentanin kaupungista länteen.

Athis-Val de Rouvren kunta muodostettiin 1. tammikuuta 2016, jolloin kahdeksan kuntaa, Athis-de-l'Orne, Bréel, La Carneille, Notre-Dame-du-Rocher, Ronfeugerai, Ségrie-Fontaine, Taillebois ja Les Tourailles, yhdistyivät.

Kunnan alueella virtaa lännessä Vère- ja idässä Rouvrejoki. Vèren valuma-alue on yleensä mäkistä bocage-maisemaa. Kostea ilmasto on tämän rehevän vehreyden lähde. Suurin osa siitä koostuu niittyistä. Pellot ovat suhteellisen pieniä ja niillä kasvaa enimmäkseen karjaa tai viljakasveja, kuten vehnää, ohraa tai maissia. 1800-luvulla Vèren laaksossa oli kehräämöliiketoimintaa. Nämä katosivat vähitellen, ja vuoteen 1970 mennessä kehräämöliiketoiminta oli lähes kokonaan kadonnut.

## Kunnan kirkkoja

Tiedosto:FranceNormandieAthisDeLOrneEglise.jpg|Saint-Vigorin kirkko, Athis-de-l'Orne
Tiedosto:Église Saint-Pierre-Saint-Paul de Bréel14042013463.jpg|Saint-Pierren ja Saint-Paulin kirkko, Bréel
Tiedosto:FranceNormandieLaCarneilleEglise.jpg|Saint-Pierren kirkko, La Carneille
Tiedosto:FranceNormandieNotreDameDuRocherEglise.jpg|Notre-Damen kirkko, Notre-Dame-du-Rocher
Tiedosto:FranceNormandieRonfeugeraiEglise.jpg|Saint-Hilairen kirkko, Ronfeugerai
Tiedosto:FranceNormandieSegrieFontaineEglise.jpg|Notre-Damen kirkko, Ségrie-Fontaine
Tiedosto:Église Saint-Laurent de Taillebois. Vue sud.jpg|Saint-Laurentin kirkko, Taillebois
Tiedosto:FranceNormandieLesTouraillesBasilique.jpg|Notre-Dame de la Recouvrance, Les Tourailles


## Lähteet

## Aiheesta muualla
Argentiinan ralli 2016

**Argentiinan ralli 2016** (virallisesti *36. YPF Rally Argentina*) oli rallin maailmanmestaruussarjan kilpailu kaudella 2016. Kilpailu järjestettiin 22.&ndash;24. huhtikuuta 2016.
Kilpailun keskuspaikka oli Villa Carlos Pazissa Cordobassa. Kilpailussa oli 18 erikoiskoetta, joiden yhteispituus oli . Rallin kokonaispituus oli .

## Tulokset

## Lähteet

## Aiheesta muualla
* Rally-Maps.com. erikoiskokeet kartalla
Esbo Segelförening

**Esbo Segelförening** (lyh. **ESF**) on vuonna 1906 perustettu espoolainen pursiseura. Seuran kommodori on Pontus Kalermo. Seura järjestää purjehdustoimintaa Soukan niemen satama-alueella sekä Pentalan saarella. Seuran menestyksekkäimpiä purjehtijoita ovat olympialaisissa kilpailleet Erik Stadigh (1952), Tuula Tenkanen (2008–2020) ja Kim Weber (1972).

## Lähteet
Lena Cronqvist

**Lena Cronqvist** (31. joulukuuta 1938 Karlstad, Ruotsi – heinäkuu 2025) oli ruotsalainen taiteilija. Hän oli taidemaalari, kuvanveistäjä, graafikko ja kuvittaja ja merkittävimpiä ruotsalaisia nykytaiteilijoita. Hänen aiheenaan olivat usein vanhempien ja lasten väliset suhteet. Hänelle myönnettiin 1998 professorin arvonimi. Hän oli Ruotsin kuninkaallisen taideakatemian jäsen.

Cronqvist menetti näköään viimeisinä vuosinaan mutta maalasi silti yhä. Hän piti 2024 viimeisen näyttelynsä, retrospektiivin ”Sex decennier”.

Cronqvistin puoliso oli kirjailija Göran Tunström.

## Lähteet

## Aiheesta muualla
Østbirk

**Østbirk** on taajama Horsensin kunnassa Tanskassa. Taajamassa oli 2&nbsp;644 asukasta vuoden 2025 alussa.

## Väestökehitys

## Lähteet

## Aiheesta muualla
Get Me Bodied

**Get Me Bodied** on yhdysvaltalaisen laulaja Beyoncén kappale hänen toiselta studioalbumilta *[[B’Day]]* (2006). Columbia Records ja Music World Entertainment julkaisivat kappaleen albumin viidentenä singlenä Yhdysvalloissa 10. heinäkuuta 2007.

American Society of Composers, Authors and Publishers (ASCAP) nimesi kappaleen vuoden 2007 parhaaksi R&B ja hip hop-kappaleeksi. Yhdysvalloissa kappale oli parhaimillaan Billboard Hot 100 -listan sijalla 68 vuonna 2007, mutta nousi vuonna 2013 sijalle 46 viraaliksi nousseen videon takia.

Kappaleen musiikkivideon ohjasi Beyoncé ja Anthony Mandler. Videossa nähdään cameoita Beyoncén siskolta Solange Knowlesilta ja Destiny’s Childin jäseniltä Kelly Rowlandilta ja Michelle Williamsilta.

Huhtikuussa 2011 Beyoncé äänitti kappaleen uudelleen nimellä ”Move Your Body” osana Let’s Move! Flash Workout -kampanjaa varten.

## Lähteet
Sky marshal

**Sky marshal** (myös **air marshal** ja **flight marshal**) on poliisiviranomaisen erikoiskoulutettu agentti, jonka tehtävä on matkustaa lennolla ja tarvittaessa estää lentokonekaappaus sekä puuttua muihin uhkiin. He ovat lähtökohtaisesti siviiliasuisia, aseistettuja ja matkustavat salaisesti tavallisten matkustajien joukossa. Sky marshalit toimivat etenkin terrorismin torjunnassa lentoliikenteessä.

Sky marshalit tarkkeilevat matkustajia ja vaarallisen tilanteen sattuessa pysäyttävät uhan. Vakavien hyökkäysten lisäksi tilanteisiin voi kuulua vaikkapa väkivaltainen matkustaja, joka häiritsee lennon turvallisuutta. Pidemmillä lennoilla ja suuremmissa koneissa sky marshaleita voi olla joskus jopa useita. Uhkia pyritään torjumaan aina ensisijaisesti maassa ja vaaratilanteet lennoilla ovat harvinaisia, joten sky marshalien ei yleensä tarvitse tehdä mitään lennolla. Tarkoitus on myös paljolti pelotteellinen, koska periaatteessa millä tahansa lennolla voi olla agentti, vaikka todellisuudessa vain harvoilla lennoilla on.

Useissa maissa joku valtion viranomainen tarjoaa sky marshaleita lennoille. Yhdysvalloissa sky marshaleita varten on oma virasto, Federal Air Marshal Servive. Se aloitti toimintansa 1960-luvulla, kun lentokonekaappauksia tapahtui paljon. Syyskuun 11. päivän terrori-iskujen jälkeen sky marshal -toimintaa lisättiin paitsi Yhdysvalloissa myös muualla maailmassa. Arviolta alle viidellä prosentilla maan yli 44&nbsp;000 päivittäisestä lennosta on sky marshal, ja he lentävätkin useammin korkeamman riskin omaavilla reiteillä.

Esimerkkeinä Itävallassa sky marshaleista vastaa terrorisminvastainen erikoisyksikkö Einsatzkommando Cobra, Espanjassa maan kansalliskaarti ja Saksassa liittovaltion poliisi Bundespolizei. Saksassa Lufthansa on kritisoinut toimintaa ja vienyt asian jopa oikeuteen, koska sky marshalit istuvat yleensä kalliilla paikoilla businessluokassa lähellä ohjaamoa ja arvokkaan paikan tuhlautumisesta aiheutuvat kulut jäävät lentoyhtiön maksettaviksi. Israelin kansallinen lentoyhtiö El Al käyttää tiettävästi kaikilla lennoillaan omia salaisia turvallisuushenkilöitä.

## Lähteet
Sibylle Lewitscharoff

**Sibylle Lewitscharoff** (16. huhtikuuta 1954 Stuttgart – 13. toukokuuta 2023 Berliini) oli saksalainen kirjailija. Hän aloitti uransa kirjoittamalla näytelmiä Saksan yleisradiolle ja teki läpimurron romaanilla *Pong* vuonna 1998. Siitä hän sai Ingeborg Bachmann -palkinnon. Lewitscharoff vastaanotti myös saksankielisen kirjallisuuden merkittävimmän tunnustuksen Georg Büchnerin palkinnon vuonna 2013.

Lewitscharoffin isä oli kotoisin Bulgariasta.
## Teokset
* *36 Gerechte* (1994)
* *Pong* (1998)
* *Der höfliche Harald* (1999)
* *Montgomery* (2003)
* *Consummatus* (2006)
* *Apostoloff* (2009)
* *Blumenberg* (2011)
* *Pong redivivus* (2013)
* *Killmousky* (2014)
* *Das Pfingstwunder* (2016)
* *Pong am Ereignishorizon* (2017)
* *Von oben* (2019)
## Lähteet

## Aiheesta muualla
Durs Grünbein

**Durs Grünbein** (s. 9. lokakuuta 1962 Dresden) on saksalainen kirjailija. Hän opiskeli teatterihistoriaa Itä-Berliinissä ja hänen ensimmäinen runokokoelmansa *Grauzone morgens* julkaistiin Länsi-Saksassa vuonna 1988. Se kertoi elämästä Itä-Saksassa. Saksan jälleenyhdistymisen jälkeen Grünbein nousi maan merkittävimpien aikalaisrunoilijoiden joukkoon. Saksan lähihistorian lisäksi Grünbein on hakenut innoitteita antiikista ja maailmankirjallisuudesta. Vuonna 2001 hän teki oman käännöksensä ja tulkintansa Aiskhyloksen *[[Persialaiset (Aiskhylos)|Persialaiset]]*-näytelmästä. Grünbeinille myönnettin saksankielisen kirjallisuuden merkittävin tunnustus Georg Büchnerin palkinto vuonna 1995.
## Teokset

* *Grauzone morgens* (1988)
* *Schädelbasislektion* (1991)
* *Den Teuren Toten. 33 Epitaphe*
* *Falten und Fallen* (1994)
* *Galilei vermißt Dantes Hölle und bleibt an den Maßen hängen* (1996)
* *Erklärte Nacht* (2002)
* *Vom Schnee oder Descartes in Deutschland* (2003)
* *Warum schriftlos leben* (2003)
* *Porzellan. Poem vom Untergang meiner Stadt* (2005)
* *Antike Dispositionen* (2005)
* *Strophen für übermorgen* (2007)
* *Gedicht und Geheimnis* (2007)
* *Der cartesische Taucher – Drei Meditationen* (2008)
* *Die Bars von Atlantis* (2009)
* *Aroma. Ein römisches Zeichenbuch* (2010)
* *Koloss im Nebel* (2012)
* *Verabredungen. Gespräche u. Zwischenspiele über Jahrzehnte* (2013)
* *Cyrano oder Die Rückkehr vom Mond* (2014)
* *Zündkerzen* (2017)

## Lähteet

## Aiheesta muualla
Vanki (täsmennyssivu)

**Vanki** tarkoittaa seuraavia:

* Vanki, vapautensa menettänyt henkilö
* *[[Vanki (ooppera)|Vanki]]*, Luigi Dallapiccolan ooppera
* *Vanki* (*La prisonnière*), Marcel Proustin teoksen *[[Kadonnutta aikaa etsimässä]]* suomennoksen kahdeksas osa.
* *Vanki* (*Kvinden i buret*), Jussi Adler-Olsenin romaani vuodelta 2007
* *Vanki*, Johannes Rajavaaran 36-sivuinen kirjoitus vuodelta 1915
Tuvalun kansalliskirjasto ja -arkisto

**Tuvalun kansalliskirjasto ja -arkisto** on 1. syyskuuta 1978 yleisölle avattu kansalliskirjasto, joka säilyttää Tuvalua koskevia asiakirjoja todistusaineistona ja tutkimuskäyttöä varten. Kansalliskirjasto ja -arkisto toimii laitoksena Tuvalun sosiaalipalveluista vastaavan ministeriön alaisuudessa.

Tuvalun kansalliskirjaston ja -arkiston ensimmäiseksi kirjaston- ja arkistonhoitajaksi nimitettiin Anita Wilson. Ennen oman kansalliskirjaston perustamista Tuvalua koskevia julkisia asiakirjoja oli säilytetty Länsi-Tyynenmeren arkistoissa. Tuvalun kansalliskirjasto ja -arkisto toimii Punaisen ristin vanhassa rakennuksessa Funafutilla. Yksi kansalliskirjaston ja -arkiston perustamisen tavoite oli lukutaidon parantaminen.

## Lähteet
Sebastiano Festa

**Sebastiano Festa** (1490/1495 – 31. heinäkuuta 1524 Rooma) oli italialainen säveltäjä. Hän oli Costanzo Festan veli tai serkku.

Festa työskenteli Bolognassa, Roomassa, Torinossa ja Mondovìn piispan palveluksessa. Hän edusti tyylillisesti frottolan ja madrigaalin välistä siirtymäkautta. Enciclopedia Italianan mukaan hänellä oli merkittävä asema yhtenä madrigaalityylin kehittäjistä.

## Lähteet
West Midlands Metro

**West Midlands Metro** (alun perin **Midland Metro**) on vuonna 1999 avattu pikaraitiotiejärjestelmä Länsi-Midlandsin metropolikreivikunnassa Yhdistyneessä kuningaskunnassa.

## Linjat
West Midlands Metro koostuu yhdestä 24 kilometriä pitkästä linjasta, jonka varrella on 33 pysäkkiä. Kolmelta pysäkiltä on vaihtoyhteys National Railin palveluihin. Raitiovaunuvuorot liikennöidään CAF:n valmistamilla Urbos 3/Urbos 100 -matalalattiavaunuilla. Toinen ja kolmas linja ovat rakenteilla.

## Lähteet
Johan Johansson Winter

**Johan Johansson Winter** (myös **Johannes**; 19. tammikuuta 1674 Turku – 2. joulukuuta 1765 Uusikaupunki) oli suomalainen pedagogi ja pappi, joka sai rehtorin arvonimen. Hän toimi pitkään Uudenkaupungin koulumestarina ja vastasi kaupungin koko hallinnosta isonvihan aikana vuosina 1715–1721.

Winterin isä Johan Karlsson Winter oli Tartosta kotoisin ollut kirjanpainaja, joka hoiti vuodesta 1668 Turussa Suomen piispan Johannes Gezelius vanhemman kirjapainoa. Winterin äiti oli Kristina Erwinsdotter Herweg. Winter syntyi Turussa ja alkoi käydä Turun katedraalikoulua tammikuussa 1687. Hän tuli ylioppilaaksi lukuvuonna 1692–1693, minkä jälkeen hän muutti Uuteenkaupunkiin. Hän oli useasti papiston apuna ja hänet vihittiin synnyinkaupungissaan Turussa papiksi 21. joulukuuta 1699. Samana vuonna hän aloitti Uudenkaupungin pedagogion koulumestarina eli pedagogina.

Isonvihan venäläismiehityksen aikana Uudenkaupungin virkamiehet pakenivat ja näiden tehtäviä hoitanut raatimies Nesteniuskin vangittiin vuonna 1715, minkä jälkeen Winter hoiti yksinään kaupungin koko hallintoa, kunnes normaaliolot palautuivat vuonna 1721 solmitun Uudenkaupungin rauhan myötä. Winter toimi myös koko miehitysajan kaupungin kirkkoherrana ja kirkonisäntänä, sillä Nestenius ei hoitanut näitä tehtäviä. Huhtikuussa 1719 rovasti Jacobus Ritz määräsi Winterin palaamaan myös pedagogintyöhönsä, minkä jälkeen hän sai rehtorin arvonimen. Winter jätti pedagogityönsä vuonna 1745, mutta hoiti virkaa vuoteen 1747 asti ja toimi vielä sen jälkeenkin harvoin viransijaisena. Hän kuoli Uudessakaupungissa 91-vuotiaana vuonna 1765.

Winterille jäi Uudessakaupungissa hyvä maine, sillä hänen katsottiin hoitaneen kaupungin hallintoa isonvihan aikana oikeudenmukaisesti ja rehellisesti. Kaupunkilaiset puhuivat vielä hänen kuoltuaankin ”Winterin ajoista” myönteisessä sävyssä. Paikkakunnalla on nimetty hänen mukaansa vuonna 2025 avattu monitoimijatalo Wintteri.

## Perhe
Winterin ensimmäinen vaimo oli Maria Petrusdotter Bergius, jonka kanssa hän sai kaksi lasta. Pari vihittiin 1706. Winter erosi Bergiuksesta ja otti uudeksi vaimokseen Margaretta Johansdotter Waeniuksen, jonka kanssa hän sai kolme lasta. Winterin pojanpoika oli kamarineuvos Arndt Johan Winter ja pojanpojanpoika senaattori Johan Petter Winter.

## Lähteet
Mel Bonis

**Mélanie Hélène Bonis** (21. tammikuuta 1858 Pariisi – 18. maaliskuuta 1937 Sarcelles) oli ranskalainen säveltäjä.

Bonis opiskeli itsenäisesti pianonsoittoa ja pääsi 16-vuotiaana Pariisin konservatorioon. Hänen opettajiaan olivat César Franck ja Ernest Guiraud. Hän sai konservatoriossa toisen palkinnon säestyksessä ja ensipalkinnon harmoniassa. Bonis käytti työssään jo 18-vuotiaana Mel-nimeä, koska se miellettiin androgyyniksi. Hän rakastui opiskelutoveriinsa, laulaja-runoilija Amédée-Louis Hettichiin, jonka sanoihin hän teki musiikkia. Pariskunnalla oli avioitumishaluja, mutta Bonisin vanhemmat kielsivät tämän ja vaativat tyttärensä vetäytymistä konservatoriosta. Bonisin vanhemmat järjestivät tyttärelleen avioliiton tätä 22 vuotta vanhemman liikemies Albert Domangen kanssa. Avioliitosta syntyi kolme lasta. Bonis luopui työstään musiikin parissa kymmeneksi vuodeksi. Hän tapasi Hettichin taas 1890-luvulla ja jatkoi säveltämistä tämän rohkaisemana. Hettichin kautta Bonis tutustui kustantaja Alphonse Leduciin ja alkoi saada musiikilleen yleisöä. Myös Hettich oli mennyt naimisiin, mutta Bonis aloitti hänen kanssaan suhteen. Bonis lähti Sveitsiin synnyttämään suhteesta syntyneen Madeleine-tyttären, josta huolehti perheen palvelijatar. Bonisin puoliso Albert Domange kuoli ensimmäisen maailmansodan aikana. Madeleine-tytär muutti Bonisin luo, ja Bonis esitteli tämän kummityttärenä. Madeleine rakastui Bonisin poikaan Édouardiin, jolloin Bonisin oli kerrottava Madeleinelle tämän olevan hänen biologinen lapsensa.

Bonis sävelsi yli kolmesataa teosta, joiden joukossa on lauluja, pianomusiikkia, kamarimusiikkia, orkesteriteoksia, lastenmusiikkia sekä kuoro- ja urkuteoksia. Bonis pääsi Société des compositeurs de musiquen sihteeriksi ja pyrki asemassaan tukemaan muita naissäveltäjiä. Hän jatkoi säveltämistä huolimatta pahenevasta artriitista, joka invalidisoi hänet 1920-luvulla. Tuohon aikaan Bonisin myöhäisromanttinen tyyli alkoi korvautua muilla muotivirtauksilla eivätkä hänen uudet teoksensa enää saaneet paljon huomiota osakseen. Vaikka Bonisin teoksia oli aikoinaan esitetty usein, hän vaipui kuolemansa jälkeen unohduksiin. 2000-luvulla Bonis on saanut osakseen uutta huomiota naissäveltäjien teoksiin kohdistetun mielenkiinnon kasvaessa. Monia hänen teoksistaan on levytetty.

## Lähteet
Uinnin maailmanmestaruuskilpailut 2025

**Uinnin maailmanmestaruuskilpailut 2025** järjestettiin Singaporessa 11. heinäkuuta – 3. elokuuta 2025. Kilpailuohjelmaan kuuluivat ratauinti, avovesiuinti, taitouinti, uimahypyt, korkeat uimahypyt ja vesipallo.

Kilpailujen menestynein maa oli Kiina, joka voitti 15 kultamitalia ja yhteensä 37 mitalia. Sen kultamitaleista yhdeksän tuli uimahypyistä, neljä taitouinnista ja kaksi ratauinnista. Australia voitti 13 kultaa, joista kahdeksan tuli ratauintikilpailuista. Yhdysvaltojen kymmenestä kultamitalista yhdeksän voitettiin ratauinnista.

## Lähteet
Guadalajaran yliopisto

**Guadalajaran yliopisto** (, UdeG) on meksikolainen julkinen yliopisto, joka tarjoaa toisen asteen ja korkea-asteen koulutusta. Yliopiston päätoimipaikka sijaitsee Guadalajaran metropolialueella Jaliscon osavaltiossa Meksikossa.

Yliopisto perustettiin nimellä Real Universidad vuonna 1792. Perustamisajankohtansa mukaan se on Meksikon toiseksi vanhin yliopisto, seitsemäs Pohjois-Amerikassa ja neljästoista Latinalaisessa Amerikassa.

Vuodesta 1994 lähtien yliopisto on toiminut verkostomallilla nimeltä Jaliscon yliopistoverkosto (Red Universitaria de Jalisco), johon kuuluu 15 yliopistokeskusta (teemallisia ja alueellisia), virtuaaliyliopistojärjestelmä (UDGVirtual), toisen asteen koulutusjärjestelmä (SEMS) sekä hallintokeskus.

Lukuvuonna 2021–2022 yliopistoverkoston opiskelijamäärä ylitti 310 000 opiskelijaa, kattaen sekä toisen että korkeamman asteen koulutuksen. Yliopistolla työskentelee noin 17 000 professoria.

## Lähteet
Ruotsin esihistoria

**Ruotsin esihistoria** kertoo Ruotsin alueella esihistorian aikana tapahtuneista ilmiöistä. Varhaisimpia kivikautisia kulttuureja Ruotsissa olivat lännessä 12000-10500 vuotta sitten vaikuttanut Hensbackan kulttuuri, joka vaikutti samaan aikaan norjalaisen Fosnan kulttuurin kanssa. Varhainen kulttuuri oli myös Maglemosen kulttuuri, jota seurasi Tanskasta levinnyt kongemosen kulttuuri noin 6400-5400 eaa. Tanskasta eteläiseen Ruotsiin levisi myös Ertebøllen kulttuuri, joka vaikutti noin 5300-3950 eaa ja jonka aikana esiintyi keramiikkaa.

Mesoliittisella kaudella Pohjois-Ruotsiin tuli asutusta idästä Suomen pohjoisosista ja merenrannikkoa pitkin sekä etelän suunnalta. Noin 8000-7550 eaa Pohjois-Ruotsissa Kangoksen ja Volmsjönin asutuspaikoilla oli pienialaisia leiripaikkoja, joissa käytettiin kuoppaliesiä ja jätekuoppia. Noin 7000-5200 eaa Pohjois-Ruotsissa käytettiin viistoteräisiä nuolenkärkiä ja Ruotsin keskiosissa käytettiin pienten säleiden valmistuksessa pidinytimiä. Noihin aikoihin kiveniskennässä syntyi painallustekniikka.

Neoliittisella kivikaudella oli kulttuuriyhteys Pohjois-Ruotsista Barentsinmeren rannikolle ja Kuolan niemimaalle. Tuolloin alueella vallitsi liuske- ja kvartsiittikulttuuri. Norlannissa käytettiin neoliittisen kivikauden lopulla merkittävässä määrin peuranmetsästyksessä pyyntikuoppia. Keski-Ruotsissa niitä käytettiin paljon myös hirvenmetsästykseen. Fennosskandinaviassa vallinnut hirvenpäätikareiden ja -veitsien valmistustapa vaikutti keskisessä Ruotsissa. Itäisessä Ruotsissa Neoliittisen kivikauden aikana vaikuttivat kuoppakeraaminen kulttuuri ja suppilopikarikulttuuri. Nuorakeraaminen kulttuuri levisi eteläiseen Ruotsiin saakka.

Varhaisella metallikaudella eli pronssikaudella ja varhaisella rautakaudella valmistettiin tasakantaisia nuolenkärkiä ja tasapohjaisia saviastioita. Tämä tyyli levisi pohjoisesta keskiseen Ruotsiin ja Norjaan. Pronssikaudella Pohjois-Ruotsissa vaikutti Lovozerokeramiikka. Etelämmäksi levisivät kjelmöykeramiikka ja vardöykeramiikka ja etelämpänä vaikutti myös sorselekeramiikka. Pronssikaudella ja rautakaudella Skandinaviasta Venäjälle ulottuvalla alueella vallitsi ananjinon kulttuuri, jonka aikana valmistettuja kirveitä olivat ananjinonkirves ja mälarin kirves. Rautakaudella Norlannissa valmistettiin lapion muotoisia rautaharkkoja. Keski-Ruotsiss Hälsinglandissa oli esiroomalaisajalla asuinpaikkoilla kivikehärakaennelmia, jotka muistuttivat Kemijärveltä ja Pohjanmaalta löytyneiden asuinpaikkojen kivikehärakennelmia.

## Lähteet
Herajärvi (Joensuu)

**Herajärvi** on länsirannaltaan luonnonsuojelualueeseen rajautuva järvi Joensuussa Pohjois-Karjalassa. Itärannalla on asutusta. Järven pinta-ala on 56,9 hehtaaria. Etäisyys Joensuun keskustasta on 48 kilometriä itään. Ilomantsin raja kulkee noin puolitoista kilometriä Herajärveltä itään.

## Maantiede
Herajärven ulottuvuus eteläisen Mutalahden perukasta pohjoisrantaan on noin 1,25 kilometriä. Kapeasuisen Mutalahden luoteispuolella sijaitsee leveäsuinen Kylpylahti. Järveen työntyy muutamia niemiä, mutta niillä ei ole karttanimiä. Järven länsipuolella sijaitsee Saarijärvi (169,6 metriä merenpinnan yläpuolella), jota erottaa Herajärvestä noin 200–300 metriä leveä kannas. Itäpuolella sijaitsee Pitkäjärvi (176,6 metriä mpy), jota erottaa Herajärvestä kutakuinkin samanlevyinen kannas. Noin viidesosa Herajärvestä on vähintään kymmenen metriä syvä. Syvin piste, lähes 20 metriä, sijaitsee järven eteläosassa. Toinen syvä kohta, noin seitsemäntoista metriä, sijaitsee järven itäosassa. Puolentoista metrin syvyyskäyrä kulkee paikoin aivan rantaviivan tuntumassa.

Herajärven saariluku on yksi. Saari sijaitsee pohjoisessa ja on vailla karttanimeä. Sen pinta-ala on noin 70 aaria. Järven eteläpuolella on ylänkömaata, korkeimmat laet ovat noin 210 metriä mpy. Siellä sijaitsee myös Herajärvi-niminen kylä.

Herajärven lasku-uoma alkaa aivan pohjoisrannalta, josta se virtaa Annastiinanautioiden halki luoteeseen Saarilampeen (170,4 metriä mpy). Alavirta jatkuu Saarilammelta lounaaseen Saarijärveen ja edelleen Saarijärveltä länteen Hotinjokena ja Mannilanjokena.

Herajärven vesitilavuus on 3&nbsp;313&nbsp;000 kuutiometriä. Järven ekologinen tila on hyvä.

Herajärvi (01.036.1.007) kuuluu Koveron Lastujärven valuma-alueeseen (01.036), joka on kolmannen jakovaiheen vesistö Jänisjoen vesistössä (01). Toinen jakovaihe on Haarajoen alue (01.03). Herajärvi on neljänneksi laajin Koveron Lastujärven valuma-alueen seitsemästä järvestä. Laajin ja ainoa, jonka pinta-ala ylittää neliökilometrin on Lastujärvi.

Joensuussa sijaitsee osin myös toinen Herajärvi. Järven itäisimmät lahdet ulottuvat Joensuun alueelle ja se sijaitsee noin 56 kilometriä Jänisjoen vesistön Herajärveltä luoteeseen.

## Lähteet
Käskykirje Porvoon valtiopäivistä

**Valtiopäivistä annettu käskykirje** oli Venäjän keisari Aleksanteri I Pietarhovista 1809 annettu käskykirje Suomalaisille säädyille kokoontua Suomen ensimmäisille valtiopäiville Porvooseen.

Keisari Aleksanteri I antoi käskykirjeet Porvoon valtiopäivien järjestämisestä Pietarissa Suomen lähetyskunnan esityksestä ja kenraalikuvernööri Georg Magnus Sprengtportenin allekirjoituksella vahvistettuna 1. helmikuuta (<small>Jul</small>: 20. tammikuuta) 1809.

Käskykirjeen saavuttua Pietarista Turkuun, Turusta ilmoitettiin Suomen läänien maaherroille kaikkien neljän valtiosäädyn järjestäytymisestä valtiopäivävaaliin, käskykirje koski kaikkia Venäjän Suomen sodassa valtaamia Suomen läänejä, joiden oli velvollisuus lähettää edustajansa kokoontumaan Suomen ensimmäisille valtiopäiville Porvooseen 22. maaliskuuta 1809.


Tiedosto:Keisarin käskykirje Porvoon valtiopäivistä.jpg|Kokoontumiskutsun etusivu.
Tiedosto:Keisarin ilmoitus Porvoon maapäivistä.jpg|Kokoontumiskutsun sisäsivu.


## Katso myös
* Suomen lähetyskunnan esitykset ja kirjeet keisarille
* Venäjän keisarin neuvottelukunta 1808–1809

## Lähteet

## Aiheesta muualla
Tapiolan Uimarit

**Tapiolan Uimarit** (lyh. **TapU**) oli vuosina 1967–2004 toiminut perustettu espoolainen uintiseura. Tapiolan Uimarien toiminta alkoi Tapiolan Hongan uintijaostona, josta se iraantui omaksi erikoisseurakseen vuonna 1967. Seura yhdistyi kolmen muun espoolaisen uimaseuran kanssa Cetukseen vuonna 2004. Seuran menestyksekkäin uimari oli olympialaisissa kilpaillut Kai Johansson (1992).

## Lähteet
Espoon Pursiseura

**Espoon Pursiseura** (lyh. **EPS**) on vuonna 1967 perustettu espoolainen pursiseura. Seuran kommodori on Petri Tuominen. Seuran toiminta muodostuu matkaveneilyyn liittyvästä satama- ja koulutustoiminnasta, juniorityöstä, aikuisten kevytvenepurjehduksesta ja kilpapurjehduksesta. Seuran menestyksekkäimpiä purjehtijoita ovat olympiavoittaja Jyrki Järvi (2000) ja olympialaisissa kilpaillut Tapio Nirkko (2008–2016).

## Lähteet
Brändö Seglare

**Brändö Seglare** (lyh. **BS**) on vuonna 1930 perustettu helsinkiläinen pursiseura. Seuralla on noin 800 jäsentä ja sen kotisatama sijaitsee pienellä Hylkeen saarella Kulosaaren vieressä. Seuran menestyksekkäimpiä purjehtijoita ovat olympialaisissa kilpailleet Kristian Heinilä (2000) ja Mattias Lindfors (2012).

## Lähteet
Drumsö Kanotister

**Drumsö Kanotister** (lyh. **DK**) on vuonna 1933 perustettu helsinkiläinen melontaseura. Seura järjestää muun muassa melontakursseja, viikkomelontaa ja erilaisia melontaretkiä. Seura aloitti toimintansa vuonna 1933 ja järjesti pian perustamisensa jälkeen perinteeksi muodostuneen Lauttasaaren ympärimelonnan. Kilpailutoiminnan parissa seuran merkittävimpiä melojia ovat vuoden 1938 naisten maailmanmestari Maggie Kalka ja olympialaisissa vuosina 1948 ja 1952 kilpaillut Kurt Wires.

## Lähteet
4-tert-amyylifenoli

**4-tert-amyylifenoli** (C11H16O) eli **4-tert-pentyylifenoli** on fenolijohdannaisiin kuuluva aromaattinen orgaaninen yhdiste. Yhdistettä käytetään valmistettaessa muun muassa hartseja sekä maatalous- ja kumikemikaaleja ja antibakteerisena aineena.

## Ominaisuudet, valmistus ja käyttö
Huoneenlämpötilassa 4-tert-amyylifenoli on väritöntä tai valkoista kiteistä ainetta. Yhdiste liukenee vain erittäin niukasti veteen, mutta liukenee paremmin emäksisiin liuoksiin. Aine liukenee moniin orgaanisiin liuottimiin, esimerkiksi etanoliin, dietyylieetteriin ja bentseeniin. 4-tert-amyylifenoli tehoaa grampositiivisiin bakteereihin.

4-tert-amyylifenolia valmistetaan alkyloimalla fenolia isoamyleenillä. Katalyyttinä reaktiossa käytetään proottisia happoja tai Lewis-happoja kuten alumiinikloridia, booritrifluoridia, fosforihappoa tai vahvasti happamia ioninvaihtohartseja. Reaktiossa muodostuu alkyylifenolien seos, josta suurin osa on 4-tert-amyylifenolia, mutta seossa on myös muun muassa 2,4-di-tert-amyylifenolia. Tuote puhdistetaan jakotislauksella.

4-tert-amyylifenolia käytetään muun muassa maaleissa ja painomusteissa käytettävien fenolihartsein valmistukseen ja siitä valmistetaan myös pinta-aktiivisia aineita, kumikemikaaleja ja maatalouskemikaaleja. Yhdistettä voidaan käyttää myös pintojen desinfiointiin.

## Lähteet
Lonlay-l’Abbaye

**Lonlay-l'Abbaye** on kunta Pohjois-Ranskassa Ornen departementissa Normandian alueella. Se sijaitsee Égrennejoen varrella, noin 61 kilometriä Argentanin kaupungista länteen.

Kylä kasvoi 1000-luvulla rakennetun luostarin ympärille, josta se sai nimensä. Luostarin perusti Bellêmen herra Vilhelm I Bellêmeläinen, joka oli myös luostarin ensimmäinen apotti. Luostari on kohdannut useita tulipaloja satavuotisen sodan aikana 1400-luvulla sekä hugenottien ahdistelua 1500-luvulla uskonsotien aikana. Vuonna 1791 suuren vallankumouksen aikana rakennus myytiin yksityishenkilöille. Luostarikirkosta tuli seurakuntakirkko vuonna 1806, ja kunnanhallinto sitoutui huolehtimaan raunioiksi ajautuneesta rakennuksesta. Nykyään kaupungintalo sijaitsee osassa entistä luostaria. Entinen luostari on listattu historialliseksi muistomerkiksi.


Tiedosto:Abbaye Notre-Dame de Lonlay dans Monasticon Gallicanum.jpg|Luostari 1600-luvulla
Tiedosto:Abbaye de Lonlay dans l'Orne.jpg|Luostari


## Lähteet

## Aiheesta muualla
Fred Warner

**Frederico Anthony ”Fred” Warner** (s. 19. syyskuuta 1996 San Marcos, Kalifornia, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on tukimies. Warner edustaa NFL-joukkue San Francisco 49ersia. Ennen NFL-uraansa hän edusti Brigham Youngin yliopiston joukkuetta. 49ers varasi hänet kolmannella kierroksella 70. varausvuorolla . Kesäkuussa 2018 Warner teki 49ersin kanssa nelivuotisen sopimuksen. Heinäkuussa 2021 Warner teki 49ersin kanssa viisivuotisen ja yhteensä yli 95 miljoonan dollarin arvoisen jatkosopimuksen. Sopimuksen arvosta 40,5 miljoonan dollarin osuus oli taattua rahaa. Toukokuussa 2025 Warner teki 49ersin kanssa kolmivuotisen ja yhteensä 63 miljoonan dollarin arvoisen jatkosopimuksen. Sopimuksen arvosta 56,7 miljoonan dollarin osuus on taattua rahaa. Hänet on valittu neljä kertaa Pro Bowl -tähdistöotteluun ja ensimmäiseen All-Pro-tähdistöjoukkueeseen. Warner on pelannut 115 NFL:n runkosarjan ottelua. Näissä otteluissa hänellä on yhteensä 897 taklausta, kymmenen syötönkatkoa, kaksi syötönkatkon palautuksella tehtyä touchdownia, 53 puolustettua heittoa, kymmenen pelinrakentajan säkitystä, 15 aiheutettua rähmäystä, kuusi rähmäyksen palautusta ja 30 iskua pelinrakentajaan. Warner on pelannut 12  ottelua. Näissä otteluissa hänellä on yhteensä 97 taklausta, kaksi syötönkatkoa, viisi puolustettua heittoa ja yksi aiheutettu rähmäys. Uran tilastot päivitetty kauden 2024 jälkeen.

## Lähteet
Max Dowman

**Max Robert Dowman** (s. 31. joulukuuta 2009 Chelmsford) on englantilainen jalkapalloilija, joka edustaa Englannin Valioliigassa pelaavaa Arsenalia. Dowman on pelipaikaltaan hyökkäävä keskikenttäpelaaja.

## Seurajoukkueura

Max Dowman teki debyyttinsä Arsenalin alle 18-vuotiaiden joukkueessa 13-vuotiaana syyskuussa 2023. 19. syyskuuta 2024 Dowman teki maalin UEFA Youth Leaguen ottelussa Atalantaa vastaan 14-vuotiaana, kahdeksan kuukauden ja 19 päivän ikäisenä, jolloin hänestä tuli turnauksen historian nuorin maalintekijä.

Joulukuussa 2024 hänestä tuli Valioliiga 2:n historian nuorin pelaaja 14-vuotiaana, jolloin hän aloitti harjoittelun myös edustusjoukkueen kanssa. Hänen on tarkoitus olla osa edustusjoukkuetta kaudella 2025-2026.

Dowman teki debyyttinsä edustusjoukkuessa ystävyysottelussa AC Milania vastaan 15-vuotiaana. Neljä päivää myöhemmin hän esiintyi myös ottelussa Newcastle Unitedia vastaan ja sai kiitosta taitojensa ja itseluottamuksensa vuoksi. Dowman pelasi ensi kertaa Arsenalin avauskokoonpanossa lokakuussa 2025 pelatussa Englannin liigacupin ottelussa Brightonia vastaan. Hänestä tuli Arsenalin seurahistorian nuorin avaukseen päässyt pelaaja 15 vuoden ja 302 päivän ikäisenä.

## Maajoukkueura

Max Dowman teki debyyttinsä Englannin U16 ja Englannin U17 -joukkueissa 2024. Hän oli osa myös alle 17-vuotiaiden Euroopan-mestaruuskilpailuiden 2025 joukkuetta. Hän oli avauskokoonpanossa jokaisessa alkulohkon ottelussa, mukaan lukien Tšekkiä vastaan, jossa hän teki avausmaalin.

## Pelityyli

Dowman pystyy pelaamaan useita eri pelipaikkoja, mutta Arsenalin akatemiajoukkueissa hän on yleensä toiminut hyökkäävänä keskikenttäpelaajana. Dowman pystyy pelaamaan myös oikeana laitahyökkääjänä. Hän on tunnettu taidoistaan, energisyydestään sekä taidostaan ”leikata” puolustuksia auki tarkoilla syötöillään. Max Dowmanin on uskottu olevan hyvä kulma- ja vapaapotkuissa jo junioritasolla. Häntä on verrattu muun muassa brasilialaiseen Kakáan.

## Lähteet

## Aiheesta muualla
Flers (Orne)

**Flers** on kunta Pohjois-Ranskassa Ornen departementissa Normandian alueella. Se sijaitsee Vèrejoen varrella, noin 44 kilometriä Argentanin kaupungista länteen.

Château de Flers on suojeltu historiallinen muistomerkki. Linna on rakennettu 1500–1700-luvuilla. Se on kunnan omistuksessa, ja siellä toimii kunnanmuseo, jossa on merkittävä kokoelma kuvataidetta, koristetaidetta ja paikallishistoriaa. Teollisen menneisyytensä ansiosta kaupungissa on runsaasti 1800-luvun arkkitehtuuria. Kaupungille myönnettiin vuonna 2020 "Normandian jälleenrakennuksen perintö" -merkki, joka myönnetään kaupungeille, jotka pyrkivät säilyttämään ja lisäämään tietoisuutta arkkitehtuurista ja perinteistä.

Vuosien 1926 ja 1932 välillä rakennettu kappeli Chapelle du Souvenir on art deco -tyylinen, ja se kuuluu historiallisten monumenttien luetteloon.

## Tunnettuja kuntalaisia
*Fernand Jourdant (1903-1956), miekkailija
*Guy Mollet (1905-1975), poliitikko
*Gérard Larcher (s. 1949), poliitikko
*François Morel (s. 1959), näyttelijä
*Tony Chapron (s. 1972), jalkapalloerotuomari

## Lähteet

## Aiheesta muualla
Flers

**Flers** voi tarkoittaa seuraavia:

* Flers, kunta Ranskassa Ornen departementissa
* Flers, kunta Ranskassa Pas-de-Calais’n departementissa
* Flers, kunta Ranskassa Sommen departementissa
CNBC-e

**CNBC-e** on turkkilainen İlbak Holdingin ja NBCUniversalin ylläpitämä talous- ja viihdekanava. Kanava lopetti lähetyksensä 6. marraskuuta 2015, mutta aloitti lähetykset uudelleen 10. kesäkuuta 2024. Kanavan päämaja on Istanbulissa. Vuosina 2000–2015 kanavan omisti mediayhtiö Doğuş Media Group, joka myi sen Discoverylle. Kaupan myötä Discovery kasvatti Turkissa toimivien tv-kanaviensa määrän 13:ta.

## Lähteet
Joël Bats

**Joël Bats** (s. 4. tammikuuta 1957 Mont-de-Marsan) on ranskalainen ammattilaisuransa päättänyt jalkapallomaalivahti. Hän on pituudeltaan 178-senttimetrinen. Pelaajauransa jälkeen hän on toiminut valmennustehtävissä.

Bats aloitti uransa FC Sochaux’n alle 19-vuotiaiden joukkueessa, josta jatkoi reservijoukkueeseen. Hän liittyi seuran edustusjoukkueeseen heinäkuussa 1976. Neljän vuoden jälkeen Bats jatkoi AJ Auxerreen ja uransa viimeiset vuodet 1985–1992 hän edusti Paris Saint-Germainia. Viimeiseksi mainitun kanssa Bats voitti Ranskan pääsarjamestaruuden kaudella 1985–1986. Hän pelasi seurajoukkueissa 553 kilpailullista ottelua, joissa hän päästi 621 maalia ja pelasi 191 nollapeliä.

Bats liittyi syyskuussa 1983 Ranskan maajoukkueeseen ja pelasi 50 virallista maaottelua. Hän voitti joukkueen kanssa vuoden 1984 EM-kilpailut ja pelasi turnauksessa viisi ottelua. Niistä kolme oli nollapelejä. Lisäksi hän sai joukkueessa nimiinsä vuoden 1986 CONMEBOL–UEFA-mestareiden cupin mestaruuden, jossa hän pelasi yhden ottelun eikä päästänyt maalia. Bats edusti Ranskaa vuoden 1986 MM-kilpailuissa, jossa maa saavutti pronssia voitettuaan Belgian. Pelaamistaan otteluista kolmessa Bats ei päästänyt maaliakaan. Bats pelasi itse turnauksessa kuusi ottelua, eli kaikki muut joukkueensa ottelut lukuun ottamatta pronssipaikan ottelua.

Bats aloitti valmennusuransa vuodet 1992–1994 Paris Saint-Germainin maalivahtien valmentajana ja jatkoi seuraavaksi neljäksi vuodeksi joukkueen edustusjoukkueen apuvalmentajaksi. Seuraavan vuoden hän oli LB Châteauroux’n päävalmentaja. Vuodet 1999–2017 hän toimi Olympique Lyonin maalivahtien valmentajana ja seuraavan vuoden CF Montréalin maalivahtien valmentajana. Viimeisimpänä hän on toiminut CF Montréalin edustusjoukkueen apuvalmentajana vuonna 2019.

## Lähteet

## Aiheesta muualla
Manuel Amoros

**Manuel Amoros** (s. 1. helmikuuta 1962 Nîmes) on ranskalainen ammattilaisuransa päättänyt jalkapalloilija, joka pelasi oikean laitapuolustajan pelipaikalla. Hän on pituudeltaan 172-senttimetrinen. Pelaajauransa jälkeen hän on toiminut valmennustehtävissä.

Amoros aloitti uransa AS Monacon reservijoukkueessa ja jatkoi heinäkuussa 1980 seuran edustusjoukkueeseen. Hän voitti joukkueessa kahdesti Ranskan pääsarjamestaruuden kausina 1981–1982 ja 1987–1988. Lisäksi hän sai joukkueessa nimiinsä Ranskan cupin mestaruuden 1984–1985. Amoros edusti vuodet 1989–1993 Olympique de Marseillea ja kolmesti pääsarjamestaruuden kausina 1989–1990, 1990–1991 ja 1991–1992. Lisäksi hän voitti joukkueessa Mestarien liigan 1992–1993. Amoros pelasi 1993–1995 Olympique Lyonissa, kunnes palaisi uransa viimeiseksi vuodeksi takaisin Marseilleen. Amoros pelasi seuraurallaan 590 kilpailullista ottelua. Niissä hän teki 48 ja syötti 19 maalia.

Amoros pelasi yhden ottelun Ranskan alle 21-vuotiaiden maajoukkueessa. Hän liittyi helmikuussa 1982 A-maajoukkueeseen. Siinä hän pelasi 82 virallista maaottelua ja teki yhden maalin. Hän oli mukana voittamassa vuoden 1984 EM-kilpailuja. Hän kuului maajoukkueen kokoonpanoon myös MM-kilpailuissa 1982 ja 1986 sekä EM-kilpailuissa 1992. Hän toimi marraskuusta 1987 lähtien usein maajoukkueensa kapteenina.

Amoros valmensi vuodet 2004–2006 Kuwaitin maajoukkuetta. Vuonna 2010 hän taas valmensi Komoreita ja viimeisimpänä 2012–2013 Beniniä.

## Lähteet
Mellakkakilpi

**Mellakkakilpi** on suojakilpi, joita käytetään lähinnä mellakoissa. Yleensä mellakkapoliisi käyttää kilpiä sekasorron hallinnassa, joskin toisinaan myös vastapuoli käyttää kilpiä poliiseja vastaan. Kilpi on useimmiten läpinäkyvästä polykarbonaatista valmistettu, kohtalaisen kevyt ja sen verran suuri, että se peittää sitä käyttävän henkilön suurimmaksi osaksi. Kilpi suojaa lyömäiskuilta ja kohti lentäviltä esineiltä, mutta ei yleensä anna ballistista suojaa luodeilta.

Kilpeä voi käyttää myös henkilön työntämiseen ja lyömiseen. Useista kilvellisistä poliiseista koostuva joukko voi edetä ja hallita mellakkaa eri muodotelmissa, esimerkiksi käyttäen kilvistä koostuvaa muuria väkijoukon pysäyttämiseen tai puskemiseen haluttuun suuntaan. Monet kilpitaktiikat juontavat juurensa antiikinaikaiseen sodankäyntiin, vaikka modernit mellakkakilvet on kehitetty 1900-luvulla.

## Lähteet

## Aiheesta muualla
Horace Heidt

**Horace Heidt** (21. toukokuuta 1901 Alameda, Kalifornia – 1986) oli yhdysvaltalainen jazzpianisti ja big band -johtaja.

Heidt kuului Kalifornian yliopistossa, Berkeleyssa jalkapallojoukkueeseen, mutta selkävamma esti häneltä etenemisen urheilu-uralla. Hän perusti pienen Horace Heidt & His Californians -yhtyeen, joka piti ensimmäisen konserttinsa vuonna 1923. Yhtye toimi eri nimillä ja teki esiintymisiä eri puolilla Yhdysvaltoja. Heidtin kokoonpanosta tuli suosittu nimellä Horace Heidt & His Musical Knights. Heidt työskenteli 1940-luvun alussa *Pot O’ Gold* -nimisessä radio-ohjelmassa ja esiintyi yhtyeineen sen pohjalta tehdyssä elokuvassa *[[Kultainen hetki]]*. Heidt teki kokoonpanonsa kanssa vuosina 1937–1945 kymmeniä hittejä, joiden joukossa olivat “Gone With the Wind” (1937), “Little Heaven of the Seven Seas” (1937), “Ti-Pi-Tin” (1938), “The Man With the Mandolin” (1939) ja “The Hut-Sut Song” (1941). Heidtin orkesterin kanssa tekivät yhteistyötä muiden muassa The King Sisters, Gordon MacRae, Art Carney, Frank De Vol, Alvino Rey, Frankie Carle, Bobby Hackett ja Jess Stacy.

Heidt lopetti levyttämisen 1940-luvun puolessavälissä. Hän toimi myöhemmin liike-elämässä sijoittaen hotelleihin ja muihin kiinteistöihin. Hänellä on tähti Hollywood Walk of Famella.

## Lähteet
Paraguayn ralli 2025

**Paraguayn ralli 2025** (virallisesti *WRC ueno Rally del Paraguay*) oli rallin maailmanmestaruussarjan kilpailu kaudella 2025. Kilpailu järjesttiin 28&ndash;31. elokuuta 2025 ja kilpailun huoltopaikka oli Encarnaciónissa.

## Kilpailijat

Kilpailuun ilmoittautui 48 autokuntaa, joista 10 oli Rally1-luokassa ja lisäksi Rally2- ja Rally3-luokissa ajavia WRC2- ja WRC3-sarjoihin osallistuvia autokuntia.

## Erikoiskokeet

Kilpailussa ajettiin 19 erikoiskoetta, joiden yhteispituus oli . Siirtymiä oli  ja kokonaispituus oli .

## Tapahtumia

Ogier voitti kilpailun ja hänestä tuli Toyotan menestynein kuljettaja ohi Kalle Rovanperän. Voitto oli Toyotalle 102. ja Toyota nousi tasoihin MM-sarjan voittojen määrässä Citroënin kanssa. Rovanperän rengasrikko lauantaina pudotti hänet kilpailun voittotaistelusta.

Solberg voitti WRC2-sarjassa. Solberg menetti yli minuutin erikoiskokeella 3 renkaan vaihdon vuoksi, mutta onnistui nousemaan jälleen kärkeen.

Adrien Fourmaux ajoi kilpailussa neljänneksi, mutta keskeytti tämän jälkeen. Tietojen mukaan autossa ilmeni vaihdelaatikon vika, ja keskeyttäminen sallii vaihtamisen ennen seuraavaa kilpailua ilman rangaistusta.

## Tulokset

} 
|  
| 
| align="right"| 
| align="right"| 0.0
| 
|-
! 2
|  
|  
| 
| align="right"| 
| align="right"| +
| 
|-
! 3
|  
|  
| 
| align="right"| 
| align="right"| +
| 
|-
! 4
|  
|  
| 
| align="right"| 
| align="right"| +
| 
|-
! 5
|  
|  
| 
| align="right"| 
| align="right"| +
| 
|-
! 6
|  
|  
| 
| align="right"| 
| align="right"| +
| 
|-
! 7
|  
|  
| 
| align="right"| 
| align="right"| +
| 
|-
! 8
|  
|  
| 
| align="right"| 
| align="right"| +
| 
|-
! 9
|  
|  
| 
| align="right"| 
| align="right"| +
| 
|-
! 10
|  
|  
| 
| align="right"| 
| align="right"| +
| 
|-
!colspan=7|Lähde: 
|-
|}

### Sunnuntain lisäpisteet
} 
| align="right"| 
| align="right"| 0.0
| 
! 5
|-
! 2.
|  
| align="right"| 
| align="right"| +
| 
! 4
|-
! 3.
|  
| align="right"| 
| align="right"| +
| 
! 3
|-
! 4.
|  
| align="right"| 
| align="right"| +
| 
! 2
|-
! 5.
|  
| align="right"| 
| align="right"| +
| 
! 1
|-
!colspan=6 |Lähde: 
|-
|}

### Power Stage -sijoitukset
} 
| align="right"| 
| 
! 5
|-
! 2.
|  
| align="right"| +
| 
! 4
|-
! 3.
|  
| align="right"| +
| 
! 3
|-
! 4.
|  
| align="right"| +
| 
! 2
|-
! 5.
|  
| align="right"| +
| 
! 1
|-
!colspan=5 |Lähde: 
|-
|}

## Lähteet
Corisco

**Corisco** on saari Päiväntasaajan Guinean rannikolla.

## Maantiede

Corisco sijaitsee Päiväntasaajan Guinean rannikolla jonkin matkaa Muni-, Utamboni- ja Mundajokien suilta merelle. Saarella on pinta-alaa noin 14&nbsp;km² ja sen korkein kohta on 35 metriä merenpinnasta.

## Historia

Portugalilaiset saapuivat alueelle 1400-luvulla ja he käyttivät ilmeisesti saarta asemana orjakaupan yhteydessä. Alankomaalaiset tekivät samaa 1600-luvun puoliväliltä alkaen. 1700-luvulla saarelle muutti bengoja mantereelta. Bengat toimivat välikäsinä portugalilaisten harjoittamassa orjakaupassa ja monet heistä omaksuivat eurooppalaistyylisen elämäntavan.

Espanja sai alueen herruuden El Pardon sopimuksella vuonna 1778 ja se teki sopimuksen Corsicon bengojen kanssa vuonna 1843. Tuolloin saarta hallitsi bengojen kuningas Bonkoro I. Hänen seuraajansa Bokoro II menetti saaren kuningas Munga I:lle. Mungasta tuli saaren kuvernööri vuonna 1858 ja espanjalaiset perustivat varuskunnan vuoteen 1860 mennessä. Espanjalaisten ohella saarella vaikuttivat jonkin aikaa britit ja amerikkalaiset. Britit olivat kartoittaneet saarta jo vuonna 1836 ja vuonna 1840 he tuhosivat espanjalaisen aseman saarella osana orjakaupan vastaista toimintaa. Amerikkalaisia oli saarella lähetyssaarnaajina. He perustivat saarelle protestanttisia kouluja ja kirkkoja. Amerikkalaisissa kouluissa kävi vuonna 1856 100 oppilasta.

Vuonna 1887 Coriscossa asui 609 henkilöä ja heistä 6 oli valkoisia. Saari taantui 1900-luvun alussa paikallisen liiketoiminnan siirtyessä mantereelle. 

Corisco osallistui Päiväntasaajan Guinean perustuslailliseen kokoukseen 1967–1968 ja sitä edusti L. Beholi Malango. Kun maa itsenäistyi Espanjasta vuonna 1968 Gabon alkoi esittää aluevaatimuskia saaren suhteen. Se laajensi aluevesirajansaa vuonna 1970 ja uusi raja mahdollisti sen vaatia yös saarta. Päiväntasaajan Guinea vastasi laajentamalla omaa aluevesirajaansa. Vuonna 1972 Gabon miehitti Congan ja Mbañen pikkusaaret Coriscon eteläpuolella. Gaabonin presidentti Omar Bongo yritti taivutella Espanjaa tukemaan aluevaatimuksiaan myös Coriscon suhteen, mutta Espanja ei tähän taipunut.

Kansainvälinen tuomioistuin käsitteli maiden aluekiistaa saaria koskien ja päätti vuonna 2025 Coriscon ja Gabonin miehittämien saarien kuuluvan Päiväntasaajan Guineaan.

## Lähteet
Eini Annukka Perälä

**Eini Annukka Perälä** (o.s. *Larvi*) on suomalainen sopraano, muusikko, opettaja, taiteilija ja ohjaaja.  Hän valmistui Sibelius-Akatemiasta musiikin maisteriksi vuonna 1996, erikoistuen lauluun ja laulunopetukseen. Lisäksi hän on A-kanttori. Helsingin yliopistossa Perälä on opiskellut englannin kieltä ja kirjallisuutta, estetiikkaa sekä kasvatustieteitä. Lisäksi hänellä on humanististen tieteiden kandidaatin tutkinto.

Opinnäytetyössään Sibelius-Akatemiassa Perälä keskittyi Riitan rooliin Joonas Kokkosen oopperassa *[[Viimeiset kiusaukset]]*, otsikolla "*Pitääkö opin tähden kärsiä pienten lasten?*". Helsingin yliopistolle valmisteilla oleva opinnäytetyö käsittelee Elizabeth Barrett Browningin runoja teoksessa *[[Poems from the Portuguese|Sonnets from the Portuguese]]*.

Perälä julkaisi vuonna 2011 italialaista musiikkia sisältävän albumin ''Unteni maa'' yhdessä oopperapianisti Liisa Pimiän kanssa. Hän on myös säveltänyt ja käsikirjoittanut teoksen *[[Veden voima, veden taika – koko elämä!]]*, joka yhdistää useita taidemuotoja korostaen puhtaan veden tärkeyttä.

Vuonna 2019 Perälän ohjaama *[[Viulunsoittaja katolla]]* -musikaali sai myönteisen vastaanoton Pohjois-Karjalassa. Yhteistyössä Kiteen kaupungin kanssa tuotettu Toivo Kuulasta kertova *Tähtiin kirjoitettu* -musiikkidraama esitettiin vuonna 2021, jossa pianistina toimi Janne Oksanen ja tanssijana Kalle Pulkkinen. Vuonna 2022 Perälä toimi Tohmajärven kuntataiteilijana.

Perälä on johtanut yksityistä musiikkikoulua 1990-luvulla Elimäellä ja Kouvolassa. Hän on toiminut vuodesta 2018 lähtien Musiikkiteatteri Vanamon johtajana ja on Kulttuuriyhdistys Lux et Cantuksen puheenjohtaja. Elokuussa 2026 saa kantaesityksensä Perälän käsikirjoittama ja ohjaama *[[Onnenvirta-ooppera]]*. Oopperan säveltäjä on Auri-Helena Nikkinen. 

Perälä toimii myös taidekriitikkona ja kirjoittaa konserttiarvosteluja Kouvolan Sanomiin.

Perälä asuu Kouvolassa. Hänellä on kolme tytärtä. Säveltäjä Auri-Helena Nikkinen ja laulaja Matilda Nikkinen ovat hänen tyttäriään.

## Lähteet

## Aiheesta muualla
* Eini Annukka Perälän kotisivut
Mundran satama

**Mundran satama** (; UN/LOCODE: IN MUN) on Intian Gujaratin osavaltion Kutchin piirikunnassa, Arabianmeren koillisosassa sijaitsevan Kutchinlahden pohjoisrannalla toimiva yksityinen kauppasatama. Satama aloitti toimintansa vuonna 1998. Sen operoinnista vastaa Intian suurimpiin yritysryhmiin kuuluva, miljardööri Gautam Adanin perustama Adani Group -konglomeraatti Adani Ports and Special Economic Zone (Adani Ports & SEZ) -pörssiyhtiön välityksellä.

Budjettivuonna 2024 se oli rahtimäärällä (172,50 milj. t) mitattuna Intian suurin satama. Budjettivuonna 2025 Mundan satama kipusi jo yli 200 miljoonan rahtitonnin (200,7 milj. t).

## Lähteet

## Aiheesta muualla

*Mundra Port  (adaniports.com)
* Mundra (Port), India (IN)  (marinetraffic.com)
Dominique Dropsy

**Dominique Andre Maurice Dropsy** (9. joulukuuta 1951 Leuze – 7. lokakuuta 2015) oli ranskalainen jalkapallomaalivahti. Hän oli pituudeltaan 184-senttimetrinen. Pelaajauransa jälkeen hän toimi Girondins de Bordeaux’n maalivahtien valmentajana.

Dropsy voitti seuraurallaan kolmesti Ranskan pääsarjamestaruuden. Niistä kaksi tuli Girondins de Bordeaux’n riveissä 1984–1985 ja 1986–1987. Viimeisin taas tuli RC Strasbourgin joukkueessa 1978–1979. Girondins de Bordeaux’n joukkueessa Dropsy voitti myös kahdesti Ranskan cupin 1985–1986 ja 1986–1987. Hän pelasi seuraurallaan 758 kilpailullista ottelua. Niissä hän päästi pallon 829 kertaa ja pelasi 281 nollapeliä.

Dropsy pelasi neljä ottelua Ranskan alle 21-vuotiaiden maajoukkueessa. Hän liittyi kesäkuussa 1978 A-maajoukkueeseen ja pelasi 17 virallista maaottelua. Hän kuului joukkueen kokoonpanoon debyyttivuotensa MM-kilpailuissa, jossa hän pelasi yhden ottelun.

## Lähteet

## Aiheesta muualla
Christian Dalger

**Christian Georges Dalger** (18. joulukuuta 1949 Nîmes – 1. heinäkuuta 2023) oli ranskalainen jalkapalloilija, joka pelasi hyökkääjän pelipaikalla. Pelaajauransa jälkeen hän toimi valmennustehtävissä, viimeisimpänä US Marignanelle.

Dalger voitti urallaan kauden 1977–1978 Ranskan pääsarjamestaruuden, kun hän pelasi AS Monacon joukkueessa. Hän sai joukkueessa nimiinsä myös Ranskan cupin mestaruuden 1979–1980. Dalger liittyi maaliskuussa 1974 Ranskan A-maajoukkueeseen. Hän pelasi kuusi virallista maaottelua ja teki kaksi maalia. Hän kuului joukkueen kokoonpanoon vuoden 1978 MM-kilpailuissa, jossa hän pelasi yhden ottelun.

## Lähteet
Didier Six

**Didier Six** (s. 21. elokuuta 1954 Lille) on ranskalainen jalkapallovalmentaja ja ammattilaisuransa päättänyt pelaaja. Hän pelasi vasemman laitahyökkääjän pelipaikalla. Hän valmensi viimeisimpänä Guinean maajoukkuetta vuodet 2019–2021. Hänellä on myös Turkin kansalaisuus.

Six voitti kaudella 1987–1988 Turkin pääsarjamestaruuden, kun hän pelasi Galatasarayn joukkueessa. Hän voitti joukkueessa myös Turkin supercupin samalla kaudella. Six liittyi maaliskuussa 1976 Ranskan maajoukkueeseen. Hän pelasi 52 virallista maaottelua ja teki 13 maalia. Six voitti joukkueen kanssa vuoden 1984 EM-kilpailut. Hän kuului maajoukkueen kokoonpanoon MM-kilpailuissa 1978 ja 1982.

## Lähteet

## Aiheesta muualla